**Servisná zmluva**

uzatvorená v zmysle § 269 ods. 2 zákona č. 513/1991 Zb. (Obchodný zákonník)

na základe cenovej ponuky predloženej objednávateľom na Výzvu na predloženie cenovej ponuky na dodávku služby „servisu a opravy služobných osobných motorových vozidiel“ podľa § 9 ods. 9 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších podpisov.

1. **Zmluvné strany**

Dodávateľ: BUDE DOPLNENÉ

 (ďalej len: „dodávateľ")

Objednávateľ: Protimonopolný úrad Slovenskej republiky

 Sídlo:Drieňová 24, 826 03 Bratislava

 IČO: 00 699 063

 DIČ: 2020831252

 V mene ktorého koná: JUDr. Tibor Menyhart, predseda

 Bankové spojenie: Štátna pokladnica

IBAN:                                      SK23 8180 0000 0070 0006 0830

SWIFT:                                   SPSRSKBA

 (ďalej len „objednávateľ")

(dodávateľ a objednávateľ spolu ďalej ako „zmluvné strany“)

1. **Predmet Zmluvy**
	1. Predmetom tejto zmluvy je záväzok dodávateľa poskytovať objednávateľovi na základe jeho objednávky služby servisu a opravy služobných osobných motorových vozidiel, zabezpečovať pre objednávateľa servis a opravy pre služobné osobné motorové vozidlá v správe objednávateľa značiek ŠKODA, VOLKSWAGEN a AUDI (ďalej tiež ako „služby“) a záväzok objednávateľa zaplatiť za takto poskytnuté služby dodávateľovi cenu dohodnutú podľa tejto zmluvy.
	2. Predmet zmluvy v sebe zahŕňa najmä:
2. pravidelné servisné prehliadky a opravy osobných motorových vozidiel,
3. opravy karosérií vozidiel,
4. klampiarske práce,
5. výmeny čelných skiel,
6. opravy elektrického systému,
7. opravy a údržba bŕzd vozidiel a ich častí,
8. opravy a údržba prevodoviek vozidiel,
9. odťahovacia služba pre vozidlá,
10. odborná príprava osobného motorového vozidla na STK a emisné prehliadky a ich úspešné zabezpečenie,
11. poskytnutie Pick-up servisu na požiadanie objednávateľa,
12. odvoz nepojazdného motorového vozidla do dielenských priestorov dodávateľa,
13. zabezpečenie obhliadky, prípadne doobhliadky vozidla zamestnancom poisťovne pri poistných udalostiach,
14. umytie osobného motorového vozidla po poskytnutej službe,
15. použitie originálnych náhradných dielov a príslušenstva pre značky Audi, Volkswagen a Škoda; podľa našich požiadaviek,
16. práce realizované odborne vyškoleným personálom.
	1. Aktuálny zoznam motorových vozidiel v správe objednávateľa

|  |  |  |  |  |
| --- | --- | --- | --- | --- |
| **P. č.**  | **Názov**  | **Typ**  | **Rok výroby**  | **Záruka**  |
| **1.** | **AUDI**  | **A6** | **2007** | **PZ** |
| 2. | VOLKSWAGEN  | Passat | 2000 | PZ |
| 3. | ŠKODA  | Superb | 2006 | PZ |
| 4. | ŠKODA  | Fabia | 2004 | PZ |
| 5. | ŠKODA  | Fabia Combi | 2008 | PZ |

* 1. V prípade zmeny zoznamu motorových vozidiel v správe objednávateľa podľa predchádzajúceho bodu dodá objednávateľ dodávateľovi aktuálny zoznam motorových vozidiel, ktoré má v správe.
1. **Spôsob plnenia zmluvy**
	1. Dodávateľ plní predmet zmluvy na základe písomných objednávok objednávateľa predložených dodávateľovi. Objednávku je možné doručiť osobne, faxom alebo e-mailom na adresu kontaktnej osoby dodávateľa uvedenú v bode 10.4. tejto zmluvy. Pri predkladaní objednávok poskytne dodávateľ objednávateľovi potrebnú súčinnosť vo forme konzultácie.
	2. Odovzdanie a prevzatie vozidla sa uskutoční na základe zákazkového listu. Dodávateľ je povinný pri prevzatí vozidla vystaviť zákazkový list, jeden rovnopis obdrží objednávateľ a jeden si ponechá dodávateľ. Pred začatím prác podľa tejto zmluvy je dodávateľ povinný vykonať odhad ceny vykonávaného úkonu v súlade s touto zmluvou a zaznačiť ho do zákazkového listu s počtom najazdených kilometrov. Objednávateľ alebo ním poverená osoba podpisom zákazkového listu potvrdí rozsah objednaných služieb.
	3. V prípade závad zistených technickou kontrolou sa dodávateľ zaväzuje takto zistené závady odstrániť na základe predbežného protokolu z STK. V prípade predpísanej opakovanej kontroly na tú istú závadu dodávateľ garantuje jej odstránenie bezplatne.
	4. Ak dodávateľ pri oprave, resp. servise vozidla zistí ďalšie závady okrem tých, ktorých opravu si objednávateľ objednal, je povinný o tejto skutočnosti ihneď informovať objednávateľa a vyžiadať si písomný súhlas (faxom, e-mailom) na ich odstránenie pred začatím opravy; bez doručenia písomného súhlasu objednávateľa nie je dodávateľ oprávnený opravu vykonať.
	5. Spôsob vykonávania služieb dodávateľom musí vyhovovať STN, predpisom požiarnej ochrany, bezpečnosti a ochrany zdravia pri práci, hygienickým predpisom a podmienkam environmentálneho riadenia.
2. **Termín a miesto plnenia zmluvy**
	1. Dodávateľ prevezme vozidlo na vykonanie pravidelnej kontroly najneskôr do 1 pracovného dňa od doručenia objednávky dodávateľovi, prípadne v inom termíne dohodnutom objednávateľom a dodávateľom.
	2. Poverený zamestnanec objednávateľa vopred dojedná termín pristavenia vozidla na pracovisko dodávateľa (telefonicky, príp. e-mailom). Ak o to objednávateľ požiada, zabezpečí dodávateľ dodanie vozidla na servisné pracovisko dodávateľa. V prípade, ak sa auto stane nepojazdné, zabezpečí dodávateľ odtiahnutie vozidla na základe požiadavky objednávateľa na servisné pracovisko dodávateľa.
	3. Termín opravy závisí od typu opravy podľa bodu 4.4. tejto zmluvy.
	4. Špecifikácia výkonov:

**4.4.1** Malá oprava:

* inšpekcia - pravidelný servis
* jednoznačne definovaná závada bez nutnosti demontáže ďalších zariadení a skupín

**4.4.2** Stredná oprava:

* nutná demontáž ďalších zariadení resp. celkov
* montážne práce na karosérii
* lakovačské práce do 0,2 m2

**4.4.3** Veľká oprava:

* karosárske práce
* lakovačské práce nad 0,2 m2
* montáž a demontáž celkov a podskupín vozidla.

Termín vykonania malej opravy podľa tohto bodu je okamžite, max. však do 2 pracovných dní. Termín vykonania strednej opravy podľa tohto bodu je do 5 pracovných dní. Termín vykonania veľkej opravy podľa tohto bodu je do 10 pracovných dní, v mimoriadnych prípadoch na základe písomnej dohody oboch zmluvných strán. Termíny na vykonanie opráv začínajú plynúť dňom odovzdania vozidla dodávateľovi a  končia dňom odovzdania vozidla objednávateľovi.

* 1. Po vykonaní služby dodávateľ vyzve objednávateľa na prevzatie vozidla. Prevzatie vozidla sa potvrdí podpisom na zákazkovom liste. Objednávateľ prevezme vozidlo na pracovisku dodávateľa, alebo ak o to objednávateľ požiada, zabezpečí dodávateľ dodanie vozidla na miesto určené objednávateľom.
	2. Miestom plnenia je nasledujúce servisné pracovisko dodávateľa: (BUDE DOPLNENÉ)
1. **Cena a platobné podmienky**
	1. Cena za predmet zmluvy podľa článku 2 tejto zmluvy sa dojednáva nasledovne:

|  |  |  |  |  |  |  |
| --- | --- | --- | --- | --- | --- | --- |
| Cena služieb servisu - 1 hodina prác v EUR bez DPH | 1 | 2 | 3 | 4 | 5 | SPOLU (1+2+3+4+5) |
| AUDI A6 | VOLKSWAGEN Passat | ŠKODA Superb | ŠKODA Fabia | ŠKODA Fabia Combi |
| Mechanická práca | BUDE DOPLNENÉ  |   |   |   |   |   |
| Elektrická práca |   |   |   |   |   |   |
| Klampiarska práca |   |   |   |   |   |   |
|  | Výsledná cena spolu v EUR bez DPH |   |
|  | DPH |   |
|  | Výsledná cena spolu v EUR vrátane DPH |   |

* 1. Ceny podľa bodu 5.1.tejto zmluvy sú určené ako maximálne ceny za hodinu mechanickej, elektrickej a klampiarskej práce . Dodávateľ pri určení ceny bude vychádzať z tohto článku a zo svojho cenníka ktorý tvorí prílohu č. 1 tejto zmluvy, pričom ceny takto určené nesmú presiahnuť maximálne ceny podľa bodu 5.1. tejto zmluvy. V prípade ak počas trvania účinnosti tejto zmluvy dôjde k zmene cien v cenníku objednávateľa, platia pre objednávateľa nové ceny len vtedy, keď sú tieto nové ceny nižšie ako pôvodné ceny obsiahnuté v cenníku, ktorý tvorí prílohu č. 1 tejto zmluvy alebo v bode 5.1 tejto zmluvy.
	2. Úhrada ceny za údržbu alebo opravu bude realizovaná formou bezhotovostného platobného styku, bez poskytnutia preddavku na číslo účtu uvedené v záhlaví tejto zmluvy. Dohodnutú cenu vrátane DPH objednávateľ uhradí dodávateľovi na základe predloženej faktúry, s lehotou splatnosti 15 dní odo dňa jej doručenia objednávateľovi. Platobná povinnosť objednávateľa sa považuje za splnenú v deň, keď bude z jeho bankového účtu poukázaná príslušná platba.
	3. Neoddeliteľnou súčasťou faktúry je zákazkový list. Faktúra musí obsahovať náležitosti podľa § 10 ods. 1 zákona č. 431/2002 Z. z. o účtovníctve v znení neskorších predpisov. Fakturované plnenie musí byť uvedené podľa položiek a jednotkových cien uvedených v prílohe č.1 tejto zmluvy. Okrem toho musí tiež obsahovať:

a) názov dodaného predmetu zmluvy,

b) slovne špecifikovaný predmet zmluvy,

c) IČO dodávateľa, názov dodávateľa.

Objednávateľ nie je povinný zaplatiť cenu na základe faktúry, ktorá je vystavená v rozpore s týmto bodom.

1. **Zodpovednosť za vady, záruka**
	1. Dodávateľ zodpovedá za riadne poskytovanie služieb podľa tejto zmluvy a za to, že všetky služby budú poskytované na najvyššej odbornej úrovni. Dodávateľ poskytuje objednávateľovi záruku za vykonané práce v trvaní 24 mesiacov, a za použité náhradné diely v trvaní 24 mesiacov, resp. sa na ne vzťahuje záruka poskytnutá ich výrobcom, pričom záručná lehota začína plynúť dňom podpísania zákazkového listu. Záručná doba neplynie po dobu, počas ktorej sú na vozidle v rámci záručnej opravy odstraňované vady, za ktoré zodpovedá dodávateľ a objednávateľ nemôže vozidlo používať.
	2. Objednávateľ si vyhradzuje právo neprevziať vozidlo so zjavnými, resp. neodstránenými vadami až do dňa odstránenia vady.
	3. Reklamáciu je objednávateľ povinný uplatniť bezodkladne po jej zistení, v rámci dohodnutej záručnej lehoty.
	4. Oznámenie o vadách musí obsahovať číslo zmluvy a objednávky a popis vady alebo popis spôsobu, akým sa vada prejavuje.
	5. Vady sa zaväzuje dodávateľ odstrániť na vlastné náklady na základe písomnej reklamácie objednávateľa v termíne do 2 pracovných dní od nahlásenia vady.
	6. Táto lehota môže byť v odôvodnených prípadoch predĺžená na základe dohody dodávateľa a objednávateľa.
	7. V prípade, že sa vozidlo stane nepojazdným ako následok porušenia povinností dodávateľom podľa tejto zmluvy, zabezpečí dodávateľ bezodplatne odtiahnutie vozidla za účelom opravy na servisné pracovisko dodávateľa.
	8. Dodávateľ zodpovedá za likvidáciu nebezpečného a ostatného odpadu vzniknutého pri plnení povinností podľa tejto zmluvy v súlade s legislatívou platnou na území Slovenskej republiky.
	9. Záruka sa nevzťahuje na vady, ktoré preukázateľne neboli spôsobené porušením povinností dodávateľa podľa tejto zmluvy.
2. **Osobitné ustanovenia**
	1. Dodávateľ je povinný použiť len originálne náhradné diely na všetky typy motorových vozidiel bezvýhradne a dodržiavať servisné postupy, predpísané výrobcami vozidiel.
	2. Dodávateľ sa zaväzuje, že bude mať k dispozícii dostatočnú zásobu bežných originálnych náhradných dielov pre pokrytie potreby všetkých vozidiel v správe objednávateľa pre dodržiavanie zmluvne dohodnutých termínov servisných výkonov. V prípade doplnenia zoznamu motorových vozidiel v súlade s bodom 2.4. tejto zmluvy o ďalšie vozidlá sa povinnosť podľa tohto bodu pre tieto nové vozidlá uvedené v aktualizovanom zozname vzťahuje na dodávateľa až po uplynutí jedného mesiaca, kedy mu bol objednávateľom doručený aktualizovaný zoznam motorových vozidiel.
	3. Zmluvné strany budú zachovávať mlčanlivosť o dôverných informáciách získaných pri plnení záväzkov vyplývajúcich z tejto rámcovej zmluvy a z na jej základe uzatvorenej. Dôvernými informáciami nie sú informácie, ktoré sa bez porušenia tejto zmluvy stali verejne známymi, informácie získané oprávnene inak, ako od druhej zmluvnej strany, a informácie, ktoré je objednávateľ povinný sprístupniť podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov (zákon o slobode informácií).
3. **Sankcie**
	1. V prípade omeškania dodávateľa s termínmi  plnenia stanovenými v bode 4.4. tejto zmluvy dodávateľ uhradí objednávateľovi zmluvnú pokutu vo výške 0,05 % z fakturovanej ceny za plnenie, s ktorým je v omeškaní, a to za každý deň omeškania.
	2. Zmluvné strany sa dohodli, že zhotoviteľ môže od objednávateľa žiadať úroky z omeškania vo výške 0,05% z ceny dlžnej čiastky za každý deň aj začatý omeškania platby po dobe splatnosti faktúry.
	3. S výnimkou prípadov omeškania s plnením dodávateľa na ktoré sa uplatní bod 8.1. tejto zmluvy je v prípade porušenia svojich povinnosti podľa tejto zmluvy dodávateľ povinný zaplatiť objednávateľovi zmluvnú pokutu vo výške 100 eur za každé takéto porušenie zmluvy.
	4. Zaplatenie zmluvnej pokuty nemá vplyv na splnenie danej povinnosti. Zaplatenie zmluvnej pokuty nemá vplyv na náhradu škody, v rozsahu, v akom škoda presahuje zaplatenú zmluvnú pokutu.
4. **Náhrada škody**
	1. Ak ktorákoľvek zo zmluvných strán poruší svoju zmluvnú povinnosť, je povinná nahradiť skutočnú škodu tým spôsobenú druhej zmluvnej strane, ibaže preukáže, že porušenie povinností bolo spôsobené okolnosťami vylučujúcimi zodpovednosť. Pri uplatňovaní náhrady škody sa zmluvné strany riadia príslušnými ustanoveniami Obchodného zákonníka v platnom znení.
	2. Dodávateľ je zodpovedný za škody spôsobené na majetku v správe objednávateľa pri poskytovaní služieb podľa tejto zmluvy.
5. **Doručovanie a kontaktné osoby**
	1. Akékoľvek oznámenie alebo dokument, tejto zmluvy ktorý má byť doručený podľa tejto zmluvy môže byť doručený osobne alebo zaslaný doporučenou poštovnou zásielkou zmluvnej strane, ktorej má byť doručený, na jej adresu uvedenú v bode 10.4., alebo na akúkoľvek inú adresu, ktorú uvedie druhej zmluvnej strane v zhode s týmto článkom. Písomnosti (najmä objednávky podľa článku 3), pri ktorých je to v zmluve výslovne uvedené je možné doručovať aj iným spôsobom.
	2. Akékoľvek také oznámenie alebo dokument budú považované za doručené:

 a) ak boli doručené osobne, v dobe doručenia; alebo

 b) ak boli odoslané poštou, o 10.00 hod. ráno miestneho času odosielateľa štvrtý pracovný deň po dni, kedy bol odovzdaný na poštovú prepravu.

* 1. Pri preukazovaní doručenia bude stačiť preukázať, že doručenie bolo uskutočnené, že obálka obsahujúca oznámenie alebo dokument bola riadne adresovaná a odovzdaná pošte ako vopred platená doporučená poštovná zásielka.
	2. Kontaktné osoby objednávateľa a dodávateľa sú:

 Objednávateľ: Roman Kratochvíl. Protimonopolný úrad SR, Drieňová 24, 826 03 Bratislava, IČO: 00 699 063, Telefón: (02) 48 297 230, 0905 228 186, Fax: (02) 43 333 572, e-mail: roman.kratochvil@antimon.gov.sk

Dodávateľ: BUDE DOPLNENÉ

1. **Ukončenie zmluvy**
	1. Táto zmluva sa uzatvára na dobu určitú a to na 24 mesiacov odo dňa jej účinnosti, alebo do vyčerpania finančného limitu 19 999 eur bez DPH pre zvolenú metódu verejného obstarávania.
	2. Zmluva okrem zániku po uplynutí doby účinnosti tejto zmluvy podľa predchádzajúceho bodu zaniká:

a) výpoveďou

b) odstúpením od zmluvy

* 1. Zmluvné strany môžu túto zmluvu písomne vypovedať bez uvedenia dôvodu. Výpovedná lehota je jeden mesiac a začína plynúť prvým dňom kalendárneho mesiaca nasledujúceho po doručení výpovede druhej zmluvnej strane. Zmluva zanikne uplynutím výpovednej lehoty.
	2. Objednávateľ môže odstúpiť od tejto zmluvy
1. v prípade, ak dodávateľ hoci aj z nedbanlivosti poruší túto zmluvu podstatným

 spôsobom; za podstatné porušenie sa považuje, ak po prvom písomnom upozornení

 objednávateľa naďalej dodávateľ vykonáva predmet zmluvy v rozpore so svojimi

 povinnosťami ustanovenými v tejto zmluve;

1. v prípade, ak dodávateľ hoci aj z nedbanlivosti opakovane poruší túto zmluvu

 nepodstatným spôsobom,

1. v ďalších prípadoch, keď to ustanovuje táto zmluva alebo zákon.
	1. Odstúpením od zmluvy zmluva zaniká, keď prejav objednávateľa odstúpiť od zmluvy je doručený dodávateľovi.
	2. Po ukončení tejto zmluvy sa zmluvné strany zaväzujú splniť všetky nesplnené povinnosti vyplývajúce zo zmluvy, najmä ukončiť servis a opravu vozidiel na základe objednávky podanej pred ukončením zmluvy a objednávateľ zaplatiť dodávateľovi cenu za poskytnuté služby.
2. **Záverečné ustanovenia**
	1. Na túto zmluvu sa vzťahuje právny poriadok Slovenskej republiky, predovšetkým ustanovenia Obchodného zákonníka v platnom znení, Občianskeho zákonníka v platnom znení. Slovenským právnym predpisom alebo zákonom sa rozumie aj právny akt Európskej únie alebo Európskeho spoločenstva účinný na území Slovenskej republiky alebo medzinárodná zmluva, ktorou je Slovenská republika viazaná.
	2. Členenie tejto zmluvy do článkov, a bodov a zaradenie nadpisov je vykonané výlučne na účely uľahčenia orientácie a nemá vplyv na význam alebo výklad zmluvy.
	3. Zmluva nadobudne platnosť dňom jej podpisu oboma zmluvnými stranami. Zmluva nadobudne účinnosť dňom nasledujúcim po dni jej zverejnenia v Centrálnom registri zmlúv.
	4. Túto zmluvu možno meniť alebo dopĺňať iba na základe písomných dodatkov označených poradovými číslami s podpisom obidvoch zmluvných strán. Pre zmenu údajov kontaktných osôb podľa bodu 10.4. tejto zmluvy postačuje jednostranné písomné oznámenie každej zo zmluvných strán zaslané druhej zmluvnej strane na adresu uvedenú v záhlaví tejto zmluvy.
	5. Zmluvné strany sa dohodli že všetky spory z tejto zmluvy budú riešené predovšetkým vzájomnou dohodou.
	6. Ak niektoré ustanovenia zmluvy nie sú celkom alebo sčasti platné a/alebo účinné alebo neskôr stratia platnosť a/alebo účinnosť, nie je tým dotknutá platnosť a/alebo účinnosť ostatných ustanovení. Namiesto neplatných a/alebo neúčinných ustanovení a na vyplnenie medzier sa použije právna úprava, ktorá pokiaľ je to právne možné, sa čo najviac približuje zmyslu a účelu zmluvy, pokiaľ pri uzatváraní dohody zmluvné strany túto otázku brali do úvahy.
	7. Zmluvné strany vyhlasujú, že sú oprávnené túto zmluvu uzatvoriť, túto zmluvu si pred jej podpísaním celú prečítali a že jej obsahu v plnom rozsahu porozumeli, že bola uzavretá na základe ich pravej a slobodnej vôle, nie v tiesni a za nápadne nevýhodných podmienok, čo potvrdzujú svojím podpisom na tejto zmluve.
	8. Táto zmluva sa vyhotovuje v štyroch vyhotoveniach, z ktorých dodávateľ obdrží dve a objednávateľ dve vyhotovenia.

.................................................. ..................................................

JUDr. Tibor Menyhart BUDE DOPLNENÉ

objednávateľ dodávateľ

V Bratislave dňa (BUDE DOPLNENÉ) V Bratislave dňa (BUDE DOPLNENÉ)

PRÍLOHA Č. 1

BUDE DOPLNENÉ